AMA บวกแรง 7% นิวไฮรอบ 13 เดือน สวนโบรกฯมอง Q4 ชะลอตัว-Upside จำกัด
AMA บวกแรง 7% นิวไฮรอบ 13 เดือน สวนโบรกฯมอง Q4 ชะลอตัว-Upside จำกัด
16 ธ.ค. 2563

ผู้สื่อข่าวรายงานว่า บริษัท อาม่า มารีน จำกัด (มหาชน) หรือ AMA  ณ เวลา 12.10 น. อยู่ที่ระดับ 6.30 บาท บวก 0.40 บาท หรือ 6.78% ด้วยมูลค่าซื้อขาย 49.63 ล้านบาท ราคาหุ้นวิ่งแรงในรอบ 13 เดือน โดยเทียบตั้งแต่หุ้นยืนที่ระดับ 6.30 บาท เมื่อวันที่ 25 ต.ค.62

บล.เคจีไอ  ระบุในบทวิเคราะห์ว่า AMA แนะนำ “ถือ” เป้าพื้นฐาน 6.2 บาท ฝ่ายวิจัยฯ ประเมินผลการดำเนินงานไตรมาส4/2563 จะชะลอตัวลง เทียบช่วงเดียวกันของปีก่อน,เทียบไตรมาสก่อนหน้า เนื่องจาก i) อัตรากำไรของธุรกิจขนส่งทางบกที่จะถูกกดดันจากอัตรากำไรที่ลดลง (ผลจากการปรับราคาขนส่งตามราคาไบโอดีเซล บี10) ขณะที่ธุรกิจขนส่งทางทะเลคาดจะชะลอตัวลง เทียบไตรมาสก่อนหน้า เช่นกัน (ผลจากต้นทุน LSFO ที่เพิ่มขึ้น) และ Upside ที่จำกัด จึงปรับลดคำแนะนำลงเป็น ถือ (เดิม ซื้อ)